คือหนูฝังเข็มวันที่31มกราคม2560ค่ะ ฝังตอนนั้นเมนมาปกติค่ะ จนถึงวันที่13-14มีนาคม2560หนูเริ่มเป็นเมนคิดว่ามันเป็นตามเดือนของมัน แต่ไม่เลยค่ะ หนูเป็นมาตลอดตั้งแต่วันนั้น บางวันก็นิดเดียว บางวันก็ออกมาเยอะ เยอะแบบเลือดสีสดๆเลย บางวันก็สีน้ำตาลอ่อนๆเข็มๆ จนผ่านมาจะครบ1ปีแล้วเมนยังไม่หายเลย ชอบปวดท้องน้อยบ่อยๆด้วย
สวัสดีค่ะ ผลข้างเคียงของยาฝังคุมกำเนิดนั้น ประมาณ 3 ใน 5 ราย จะมีประจำเดือนมาแบบกะปริดกะปรอย มาปริมาณน้อย ซึ่งอาการมักจะดีขึ้น หลังฝังไปซักระยะ แต่อาจนานเป็นปีได้อีกประมาณ 1 ใน 5 ราย จะไม่มีประจำเดือนมาและอีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วดังนั้นหากฝังมาได้เกือบปีแล้ว แนะนำควรไปพบแพทย์เพื่อหาสาเหตุอื่นๆ และรับการรักษา เพื่อหยุดการไหลของเลือด เพื่อไม่ให้เกิดภาวะโลหิตจางตามมา เช่น อาจให้ยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออก เป็นต้น